Arkaadia aed
Arkaadia aed on jalakäijate tänav ja puhkeala Viljandi kesklinnas Tallinna, Tartu ja Väike-Turu tänava vahelisel alal. Arkaadia aed avati 2009. aasta mais. Alale on ehitatud purskkaevud ja jalakäijate promenaad. Säilinud linnamüüritüki juures on puidust platvorm ürituste korraldamiseks. Alal on madal haljastus ja pargivalgustus. Töödele kulus üle 9 miljoni krooni. Enne Teist maailmasõda nimetati Arkaadia aiaks Väike-Turu tänaval taraga eraldatud suveaeda.